Albanija Eurovizijoje

Albanija Eurovizijos dainų konkurse dalyvavo 18 kartų, o į finalą pateko 10 kartų. Debiutavo 2004 m. ir pirmuoju bandymu pateko į finalą.

Istorija 

Pirmasis Albanijos atstovas į „Eurovizijos“ dainų konkursą buvo išrinktas per „Festivali i Këngës“ konkursą. „Festivali i Këngës 42“ laimėtojas gavo teisę atstovauti Albanijai „Eurovizijos“ dainų konkurse. Nugalėtoja tapo Anjeza Shahini su daina „Imazhi yt“ (). Tačiau „Eurovizijos“ konkurse dalyvavo su į anglų kalba išversta daina „The Image of You“. Pusfinalyje užėmusi 4 vietą su 106 taškais pateko į finalą, o jame užėmė 7 vietą iš 24 dalyvaujančių šalių. Šis pasiekimas leido Albanijai kitais metais iš karto dalyvauti konkurso finale.

Albanijos daina 2005 m. Eurovizijos dainų konkursui vėl buvo pasirinkta per „Festivali i Këngës“. Šio konkurso nugalėtoja tapo Ledina Çelo su daina „Nesër shkoj“, kurią „Eurovizijoje“ atliko anglų kalba pavadinimu „Tomorrow I Go“. Atstovė negalėjo pakartoti Shahini rezultato, surinko 53 taškus ir užėmė 16 vietą.

„Festivali i Këngës 44“ nugalėtoju ir kartu 2006 metų atstovu konkurse tapo Luiz Ejlli daina „Zjarr e ftohtë“ (), tačiau daina nebuvo išversta į anglų kalbą ir buvo pirmoji Albanijos daina „Eurovizijoje“, atliekama albanų kalba. 2006 m. konkurso pusfinalyje surinkęs 58 taškus, užėmė 14 vietą ir į finalą nepateko.

2007 m. šaliai atstovavo Frederik Ndoci su daina „Hear My Plea“. Daina buvo atliekama anglų ir albanų kalbomis. „Eurovizijos“ pusfinalyje užėmė 17 vietą, į finalą jis nepateko.

„Festivali I Këngës 46“ nugalėtoja tapo Olta Boka su daina „Zemrën e lamë peng“ (). Tačiau nugalėtojos rezultatas buvo prieštaringas ir sklandė gandai, kad paskutiniai du teisėjai tyčia suteikė aukštus balus Oltai Bokai siekiant išvengti siunčiant į „Euroviziją“ antrosios vietos laimėtojus Flaka Krelani ir Doruntina Disha. Albanijos spauda nebuvo patenkinta priimtu sprendimu, ir RTSH paskelbė, kad jie ištirtų tariamą sukčiavimą per paskutinius dviejų teisėjų atiduodamus taškus. Nepaisant to, Oltos Bokos pergalė išliko ir ji atstovavo Albanijai 2008 m. Eurovizijos dainų konkurse Belgrade, Serbijoje. Konkurse ji pateko į finalą, antrame pusfinalyje užėmė 9 vietą, o finale surinkusi 55 taškus, užėmė 17 vietą iš 25 dalyvių.

Atstovas, šaliai atstovausiantis 2009 metų „Eurovizijoje“, vėl buvo pasirinktas per konkursą „Festivali i Këngës“. Nugalėtoja tapo Kejsi Tola su daina „Më merr në ëndërr“, kurią parašė Edmond Zhulali ir Agim Doçi. „Eurovizijoje“ ši daina buvo atlikta anglų kalba „Carry Me in Your Dreams“ pavadinimu. Albanija, surinkusi 48 taškus, finale užėmė 17 vietą iš 25 dalyvių.

2009 m. gruodžio 27 d. paaiškėjo, jog „Festivali i Këngës 48“ laimėtoja tapo Juliana Pasha su daina „Nuk mundem pa ty“. Daina yra tipiška up-tempo kompozicija ir buvo lyginama su Christinos Aguileros „Keeps Gettin' Better“ bei Britney Spears „Womanizer“. Albanija pirmajame konkurso pusfinalyje užėmė 6 vietą su 76 taškais ir tokiu būdu įgijo teisę dalyvauti finale. Finale Juliana davė gerų rezultatų ir su 62 taškais liko 16 vietoje.

Dalyvis, atstovausiantis Albanijai 2011 m. Eurovizijos dainų konkurse, buvo pasirinktas per 2010 m. gruodžio mėnesį vykusį „Festivali i Këngës 49“. Šio festivalio nugalėtoja tapo Aurela Gaçe. Jos daina „Kënga ime“ () buvo išversta į anglų kalbą, pavadinimu „Feel the Passion“, ir paskelbta 2011 m. kovo 12 d. Atstovė dalyvavo pirmajame „Eurovizijos“ dainų konkurso pusfinalyje, su 47 taškais užėmė 13-ą vietą ir į finalą nepateko.

Albanija dalyvavo 2012 m. konkurse su daina „Suus“, kurią atliko Rona Nishliu. Daina konkurse sėkmingai įveikė pusfinalį ir pateko į finalą, užimdama 5 vietą su 146 taškais. Rona Nishliu pasiekė iki šiol geriausią Albanijos rezultatą.

2013 m. Eurovizijos dainų konkurse šaliai atstovavo Adrian Lulgjuraj ir Bledar Sejko su daina „Identitet“. Konkurso pusfinalyje Albanija užėmė 14 vietą ir nepateko į finalą.

Dalyvavimas 

 Jei šalis laimėjo praėjusiais metais, sekančiais metais nedalyvauja konkurso pusfinalyje. Be to, 2004–2007 m. dešimt šalių, kurie nebuvo „Big Four“ šalys, nedalyvauja kitų metų pusfinalyje. Jei, pavyzdžiui, Vokietija ir Prancūzija patenka į dešimtuką, šalys, užėmusios 11 ir 12 vietas, patenka į ateinančių metų finalą kartu su kitomis šalimis.

Balsavimų istorija 2004–2022 m.

Albanijos taškai

Valstybių taškai Albanijai

Šaltiniai

Nuorodos 

 Oficiali „Festivali i Këngës“ svetainė

Šalys Eurovizijos dainų konkurse